ועדת הפנים והגנת הסביבה, כנסת 23, פרוטוקול מספר 130, 2020-12-14 09:45

מיכל (מיקי) חיימוביץ': שלום לכולם, בוקר טוב, אני פותחת את ישיבת ועדת הפנים והגנת הסביבה, 14 בדצמבר 2020, הנושא שלנו הבוקר: הצעת חוק הרשות למאבק באלימות, בסמים ובאלכוהול (תיקון), התשפ"א–2020, מ/1379, הכנה לקריאה שנייה ושלישית.

מיכל (מיקי) חיימוביץ': ממה שאני מבינה אנחנו בעצם פועלים בהמשך להחלטת ממשלה מיום 31 במאי בעניין הקמת המשרד לחיזוק וקידום קהילתי ותיקון החלטת ממשלה.

מיכל (מיקי) חיימוביץ': ההחלטה הזו קבעה שהסמכויות ותחומי האחריות הנוגעים לרשות למאבק באלימות, בסמים ובאלכוהול יועברו מהמשרד לביטחון הפנים למשרד לחיזוק וקידום קהילתי.

מיכל (מיקי) חיימוביץ': היה כתוב שם שצריך לפרסם תזכיר – הוא פורסם, היום אנחנו אמורים להשלים את המהלך הזה של החקיקה הזו על מנת שהאחריות והסמכויות יהיו בתוך המשרד הזה.

מיכל (מיקי) חיימוביץ': בוקר טוב למנכ"ל המשרד חגי רזניק.

מיכל (מיקי) חיימוביץ': אשמח אם תסביר לוועדה – שלום לכם חברי הכנסת משה ארבל ואליהו ברוכי – למה זה חשוב שגם האחריות וגם הסמכות יהיו באותו משרד.

חגי רזניק: גברתי היושבת-ראש, תודה לך ולצוות על האפשרות להופיע פה, זה לא ברור מאליו, אני מאוד מעריך את זה.

חגי רזניק: שלום לחברי הכנסת הנכבדים, חברי הוועדה.

חגי רזניק: במסגרת החלטת הממשלה, כפי שהיטבת לתאר, כל מסגרת האחריות לניהול השוטף של הרשות למאבק באלימות, סמים, ואלכוהול עברה אלינו בלי השלמה של המהלך החוקי.

חגי רזניק: צריך להבין שאנחנו במהלך התקופה הזאת חווינו קשיים, למרות שקיבלנו סיוע של המשרד לביטחון הפנים במסגרת המעטפת, מסגרת המעטפת הזאת למעשה משתחררת עכשיו – בואכה לשנת העבודה הקרובה.

חגי רזניק: המערכות עברו ואנחנו נמצאים עכשיו במצב שהחל מתחילת שנת העבודה אנחנו נצטרך לתת את המענים בתקציב המשכי לאותה פעילות של הרשות – כפי שפרטתי בכתב יחד עם ראש הרשות שהוא נמצא איתנו בדיון בזום.

חגי רזניק: הרשות למאבק באלימות, סמים ואלכוהול היא רשות חשובה ומרכזית שמטפלת במניעה, טיפול ושיקום ובכל המעגלים למניעת רצידיביזם בנוער, במבוגרים וגם בתוך שילוב של גורמים קהילתיים.

חגי רזניק: אנחנו פועלים במעל 230 רשויות, צריך להבין שאנחנו מדברים על מאות תקנים ברשויות המקומיות.

חגי רזניק: גם עד היום חווינו קושי, ב-1 ביולי – חלק מהמשרות האלו – מעל 700 משרות היינו צריכים להיפרד מהן ברשויות המקומיות.

חגי רזניק: אנחנו מדברים על מדריכי מוגנות, מדריכי מוגנות במרחב ציבורי.

חגי רזניק: ובמציאות של תקציב המשכי נדרשנו לבוא לוועדת חריגים בחשב הכללי ולבקש הקדמה של 15 מיליון שקל בשביל להאריך חוזים כדי שהאנשים האלה לא יפוטרו.

חגי רזניק: זה תהליך שאם אנחנו מגיעים למצב של תקציב המשכי ושאנחנו מגיעים חלילה לממשלת מעבר, הוא מקבל יתר דגש, זאת אומרת שהחל מינואר – זה לא שאם פה הוועדה מאשרת אז העניין הזה נפתר, עדיין מוטלת על כתבי ועל כתפי ראש הרשות אחריות גדולה להביא את זה במציאות של תקציב המשכי על מנת לראות שכוח האדם ה"סופר" חיוני הזה בתקופת קורונה לא מפוטר.

חגי רזניק: אבל לפחות יהיה מתאם בין הסמכות לאחריות.

חגי רזניק: כמי שכיהן כמנכ"ל של רשות מקומית, כמי שכיהן כמנכ"ל משרד הבינוי והשיכון בצד השיקומי שלו, החברתי, ברור שאני בא מטעם ואני איש המשרד, אני מנהל את המשרד.

חגי רזניק: ואני מניח שחלקם מכירים את זה: בסוף החשיבות של מדריך מוגנות בבית הספר, של מדריך מוגנות במרחב הציבורי, במרחב שאיננו מרחב בית ספרי, במרחב הציבורי.

חגי רזניק: המשמעות של רכז סיירת הורים, במציאות הזו שילדים נמצאים בין לבין, המשמעות של פעילות מניעה, פעילות של reach out עם מכורים לסמים, פעילות של טיפול מנע וטיפול בכל המעגלים שקשור לאלכוהול ולמניעת אלימות.

חגי רזניק: טיפולי המערך הטכנולוגי שתמך את מה שהיה בזמנו תוכנית "עיר ללא אלימות" – ב-1 ביולי עצרנו הארכה של כל הדבר הזה.

חגי רזניק: כרגע אני נמצא בלי מעטפת של המשרד לביטחון הפנים, ואם לא תימסר לי הסמכות החוקית לדבר הזה, על אחת כמה וכמה בממשלת מעבר, בכל סיטואציה, אבל אחת כמה וכמה בממשלת מעבר – נייצר נזק בלתי הפיך לרשויות המקומיות ובסופו של דבר לטיפול באותם מפגעים.

חגי רזניק: זה לא אומר שאם החקיקה עוברת אין לנו פה מאמץ לעשות, זה לא ייפתר בהינף יד, אבל לפחות תהיה משורה בידנו הסמכות והאחריות לטפל בדבר הזה על מנת לייצור טיפול באירוע הזה בתקציב המשכי.

מיכל (מיקי) חיימוביץ': אתה יכול להסביר לוועדה למה הצורך בשינוי השם?

מיכל (מיקי) חיימוביץ': הרי זה לא שנפתרו כבר בעיות הסמים, האלכוהול – הרי יש לכם גם אלימות בשם.

מיכל (מיקי) חיימוביץ': אז למה אתם צריכים?

מיכל (מיקי) חיימוביץ': אני יכולה להגיד לך שהתחושה שלי היא שההרחבה הזאת , מטרתה היא לאפשר - - -

אליהו ברוכי: זו לא הרחבה, זו החלפה.

מיכל (מיקי) חיימוביץ': כן, זו החלפה.

מיכל (מיקי) חיימוביץ': זה מעין שם כזה אמורפי שבעצם עכשיו אתם יכולים להכניס לתוכו עוד.

אליהו ברוכי: אין סמים, אין אלכוהול, הכול כבר – הגענו לשלב - - -

מיכל (מיקי) חיימוביץ': הכול פתרנו.

חגי רזניק: שאלה מצוינת.

חגי רזניק: צריך להבין שהתפיסות המחקריות והמקצועיות השתנו – נמצא איתנו תת אלוף במילואים דני שחר שיוכל להרחיב את דברי, אבל אני מצוי בדברים, מרגיש לפחות שאני מצוי בדברים.

חגי רזניק: אנחנו היום אומרים שכפית של מניעה שווה בקבוק של תרופה.

חגי רזניק: וכשאנחנו מדברים על בניית כישורי חיים, כשאנחנו מדברים על תפיסות של הטיפול הקהילתי, בסופו של דבר הדבר הזה מונע גם נפגעי קצה ולכן בתפיסת העבודה של הרשות הזו, בתפיסת העבודה של שלנו - - -

מיכל (מיקי) חיימוביץ': זה נשמע כמו סיסמה מברושור.

עידו בן יצחק: אנחנו חייבים להעביר את זה לוועדת האתיקה.

מיכל (מיקי) חיימוביץ': לפחות עשית גילוי נאות.

משה ארבל: שזה יאמר לפרוטוקול.

חגי רזניק: תודה חבר הכנסת ארבל, אני מעריך את זה מאוד.

חגי רזניק: אענה שוב: זאת לא סיסמה.

חגי רזניק: אנחנו עושים ברשות הזו הרבה פעילויות, גם ברשויות מקומיות, גם בפנימיות, גם במקומות אחרים.

חגי רזניק: הייתי בפנימייה שקוראים לה כפר הנוער מנוף ליד עכו, אני ממליץ לחברי הוועדה ללכת לבקר שם.

חגי רזניק: אנחנו שם מלווים תוכניות מניעה שהרשות מלווה לאורך שנים, לא הכול אנחנו המצאנו, צריך גם לשמור על מידה של צניעות.

חגי רזניק: הרשות מלווה שם תוכניות לאורך שנים ושוחחתי עם ילדי י"ב שעוברים את התוכניות האלה, ואחד הילדים האלה אמר לי: תשמע, בהתחלה כשעשיתי בדיקות שתן פחדתי לצאת מלוכלך בבדיקה – זאת אומרת שיראו שהוא עישן או צרך סמים – וככול שעבר זמן והעמקתי בתוכנית, פחדתי לצאת מלוכלך עם עצמי – לא לצאת מלוכלך בבדיקה.

חגי רזניק: וזאת המשמעות, בניית כישורי החיים, ההבנה שקהילה היא כשאתה שייך למשהו, יש לה משמעות הרבה יותר גדולה משמות וטרמינולוגיה שאני פחות מעדיף אותה של מאבק ומלחמה ומיגור והדברים האלה.

חגי רזניק: בסוף צריך להבין: הכוח של פרט בתוך הקהילה שלו, הצורך להרגיש משמעותי, להרגיש שייך הוא דבר חשוב.

חגי רזניק: ולכן אני חושב שכשאנחנו נבין את היסוד הזה, וכשנבין את היסוד של הקהילה לטפל בפרט, אנחנו נייצר את אותה כפית של מניעה.

חגי רזניק: נייצר משני היבטים: היבט אחד מניעתי, לא צריך להקל ראש במיגור ובאיסורים, ברגולציה, בדבר הזה.

חגי רזניק: מצד שני, בלי בניית כישורי חיים לא תצליח באמת לייצר טיפול הוליסטי במהלך הזה.

חגי רזניק: ואני פחות מעדיף את הביטויים כמו מאבק ומלחמה ומיגור, אלא יותר את התפיסה של ההעצמה כי בסוף – ואני לא נגד הצבה של מצלמות ולא ניגוד פיקוח ולא נגד דברים כאלה –אני חושב שגבולות הם ביטחון מצד אחד אבל בלי היכולת של השימוש בקהילה - - -

את דברי: בעיני המיגור והמאבק והגבולות זה לא המקום שהוא דווקא זה, וזה חלק מתפיסת עולם שהיא אגב לא רק שלי או של השרה, אלא תפיסת עולם שהיא מושרשת בטיפול בנגע הסמים, בנגע האלימות, בנגע אלכוהול.

את דברי: לייצר משמעות לפרטים, ככל שהפרט יהיה משמעותי בקהילה ובזה אסיים את הדברים: הרצתי לא מזמן לפני המון מורים לאזרחות ואמרה לי שם מורה שראשי התיבות של מה שאתה אומר זה אנ"י – אהוב, נחוץ ויכול.

את דברי: ואם לכל פרט בקהילה נעשה שהוא ירגיש עבור עצמו שהוא אהוב, נחוץ ויכול אז אולי נחלץ את המפגעים האלה, בתוך בתקופה הזו, ואני באמת מקווה ומתפלל, ואפילו לא מקובל להגיד פה מילים כמו מתחנן, אבל בכל זאת מתחנן שהוועדה הנכבדה הזו תאפשר לנו להניח את זה ולסיים את האירוע הזה.

את דברי: וזה רק מעמיס יותר מטלה על כתפי כי אני אצטרך ללכת להביא תקציב המשכי.

משה ארבל: לפני מתחנן, מקובל ברביבים להתפלל?

חגי רזניק: הגעתי לבית הכנסת, לא אישרו.

מיכל (מיקי) חיימוביץ': אליהו ברוכי, אתה רוצה להגיד משהו?

אליהו ברוכי: אחרי הנאום הזה אני מבין את האהבה שיש לארבל לחגי.

אליהו ברוכי: באתי לפה מאוד אנטי השינוי של השם, אבל מאוד התחברתי לתוכן, שיהיה בהצלחה.

חגי רזניק: תודה.

מיכל (מיקי) חיימוביץ': אני עדיין – עם כל ההערכה לסיפור הנוגע – חושבת שבאיזשהו מקום השמות הכלליים, זה נכון שאתה לא רוצה להשתמש במילים של מאבק ומלחמה, אבל הבעיה הקשה הזאת שיש ואנחנו נתקלים בה והיא הפכה להיות קשה יותר ויותר גם בתקופה הזו כפי שאנחנו יודעים.

מיכל (מיקי) חיימוביץ': וגם בעולם שמשתנה, כי אנחנו חיים בעולם שמשתנה, אנחנו אולי לקראת חקיקה של לגליזציה.

מיכל (מיקי) חיימוביץ': הגישה צריכה להשתנות, הנושא של החינוך חשוב מאוד, ההסברה, ההבנה.

מיכל (מיקי) חיימוביץ': אני לא אוהבת שמתחמקים מזה, כי כן יש בעיה של אלכוהול בארץ, וכן יש בעיה של סמים קשים בארץ וכן צריך לטפל בהם, ולא לתת לזה איזה מין - - -

חגי רזניק: אגב החוק מותיר, הוא לא משנה בהקשר הזה, יש ועדות סטטוטוריות ברשויות המקומיות שאנחנו לוקחים בהם חלק מהרשות והיא נותרת ועדה למאבק באלימות, סמים ואלכוהול, הוועדות הסטטוטוריות האלה.

חגי רזניק: בסוף בחוויה המקומית, המוניציפאלית, השם הזה נותר.

חגי רזניק: אני חושב שברמה הלאומית יש פה משמעות טרמינולוגית.

מיכל (מיקי) חיימוביץ': היינו שמחים אם היית יכול עוד לפרט את התוכניות שלכם לשנה הקרובה, מה הרשות מתכוונת לעשות?

מיכל (מיקי) חיימוביץ': זה ברור לגמרי וממה שאני עשיתי בתחקיר הקטן שעשיתי לקראת הדיון הזה, שאחת הבעיות הגדולות ביותר שהרשות הזאת שפעם הייתה חזקה ועצמאית, הפכה להיות בשנים האחרונות לסוג של אגף לא מאוד חזק ולא מספיק נתמך ושמקבל את המקום הראוי לו.

מיכל (מיקי) חיימוביץ': השאלה אם אנחנו פה לא נראה עוד שלב בתהליך הזה של לקיחת העצמאות מהרשות והפיכתה למחלקה במשרד החדש והמוזר הזה?

חגי רזניק: להפך – צריך להבין שאנחנו קיבלנו רשות עם כוח אדם שצריך ליישם את עבודתו, חלק גדול ממנו ב-1 ביולי, אני חושב שגם ראש הרשות יוכל להתייחס לדברים האלה – בסופו של דבר בהתערבות שלנו, של השרה ושלי, הקדמנו סכום והארכנו את אותם חוזים, מאמץ שאני מתכוון לעשות אותו מפה גם לפני הוועדה ובטוח גם אחרי הוועדה.

חגי רזניק: וגם בטוח שהבאה בתקציב המשכי של עוד 20 מיליון שקל לביצוע תוכניות עבודה למניעה, זה גם מאמץ שעשינו.

חגי רזניק: להפך, אני חושב שדווקא כשזה מונח במקום אחר, ועוד איזשהו פרגמנט בסל של מוצרים שהם רובם אכיפתיים, דווקא הרשות בעצמאות שלה, והיכולת שלה לקיים תוכניות שהם גם תוכניות מניעה וגם תוכניות להעצמה – הם בראש המיקוד, הם בראש סדר העדיפויות שלנו.

מיכל (מיקי) חיימוביץ': שנייה, אמרו לי שדני שחר התחבר ואני רוצה לשאול אותו שאלה ספציפית, כי מעניין אותי לדעת כמה תקציב הושקע בטיפול בסמים מתוך התקציב שלכם?

מיכל (מיקי) חיימוביץ': בטיפול, במחקר, במניעה?

דני שחר: התקציב שהושקע ומתוכנן להיות מושקע, פחות או יותר סדר גודל של 20% מהתקציב, בהנחה ויאושר התקציב בשנים הקרובות.

דני שחר: אבל הסדר גודל כשאני אומר זה גם הכשרות, גם הדרכות, גם כוח אדם, זה כולל את הכול.

דני שחר: סדר גודל של קרוב ל-20% מושקע בכל מה שקשור לזה.

דני שחר: אני חייב להגיד שאי אפשר לנתק לגמרי - -

מיכל (מיקי) חיימוביץ': זה רק בסמים?

מיכל (מיקי) חיימוביץ': וכמה באלכוהול?

דני שחר: - - את הנושא של האלימות והסמים, אלו שני דברים שקשורים אל זה.

מיכל (מיקי) חיימוביץ': רגע, סמים ואלכוהול אתם שמים ביחד?

חגי רזניק: הוא לא הבין את השאלה.

דני שחר: אגב, רוב התקציב של הרשות הולך בדיוק לנושאים האלה של סמים, אלכוהול ואלימות.

דני שחר: רוב התקציב.

דני שחר: החלק של הטכנולוגיה הוא החלק היותר קטן בתקציב.

דני שחר: אבל כל מה שקשור לקהילה, להכשרות, הדרכות, לסדנאות, לעבודה בתוך בתי הספר, רוב התקציב מושקע בדיוק בנושא הזה.

דני שחר: נכון מאוד.

חגי רזניק: אנחנו נמצאים היום במצב של תקציב המשכי, של 90 מיליון שקל.

חגי רזניק: כל הסכום הזה כולו הושקע רק בתוכניות המניעה העירוניות.

חגי רזניק: עד 1 ביולי, ה-15 מיליון שמשכנו פנימה היו להאריך מ-1 ביולי עד דצמבר, ועוד 20 מיליון שקל שהבאנו, כולם הושקעו בתוכניות מניעה שכרגע דני היקר מחליף מחשבים בגלל שהוא עובר מביטחון הפנים למסגרת אחרת, הוא כבר החליף אותם ומייצר הזמנות לתוכניות מניעת אלימות, סמים ואלכוהול ב-20 מיליון שקל נוספים שהקדמנו לו בתקציב המשכי.

חגי רזניק: צריך להבין, המלחמה המידית שלי בהנחה שהוועדה הנכבדה תברך על ההמשך ותאפשר לי את הסמכות החוקית, האתגר המרכזי שלנו יהיה להמשיך ולייצר את אותו תקציב המשכי לשנת העבודה 2021.

חגי רזניק: ובראש ובראשונה, אין ספק בכלל שלתוכניות העבודה האלה נקצה, כי זה כוח האדם ברשויות ואלה התוכניות.

חגי רזניק: זה לא אומר שהמשרד לא יעשה עוד דברים, עשינו כבר, לדוגמה פרויקט "משפצים קהילה" – אבל לא ממסגרת תקציבי הרשות.

מיכל (מיקי) חיימוביץ': מעניין אותי שאתם הכול, אלימות, סמים ואלכוהול – אין לכם הפרדה בין סמים לאלכוהול לאלימות?

דני שחר: יש.

דני שחר: גברתי חברת הכנסת, אחדד את מה שאמר חגי, ואתייחס למה שאמרת עכשיו: א' כתפיסת עולם, רוב התקציב הולך לרשויות, אין כמעט תקציב למטה.

דני שחר: התקציב למטה הוא מינורי, אז אם 80%, כמו שאמר חגי, אומר בדיוק לאלימות, סמים ואלכוהול, 20% זה מטה וטכנולוגיה.

דני שחר: יש אצלנו גם הפרדה ברורה, יש אצלנו אגף שעוסק בתחום המניעה, יש לנו אגף שעוסק בתחום טיפול ושיקום, אבל אגפים שמדברים אחד עם השני.

דני שחר: אי אפשר לנתק לחלוטין את הסיפור של מניעת אלימות, סמים, ואלכוהול לטיפול בסמים, שזה אגב הנתח המרכזי של שני האגפים האלה, אני מדבר כאגפים המקצועיים, זה הנתח המרכזי של הרשות.

דני שחר: וכמו שאמרתי, אי אפשר לנתק – יש קשר ישיר בין האלימות ובין סמים ואלכוהול.

דני שחר: יש קשר ישיר.

מיכל (מיקי) חיימוביץ': ברור, אבל אלכוהול זה אלכוהול וסמים זה סמים, זה לא אותו דבר.

דני שחר: ולכן כשחיברנו את הגופים האלה בזמנו, לקחנו את הרשות למלחמה בסמים ואת מה שהיה אז "עיר ללא אלימות" וחיברנו אותם, אני חושב שכשאתה בודק בתוצאות, קשה כרגע עוד לכמת אותם, אין ספק שהתוצאות הרבה יותר טובות.

דני שחר: החיבור הזה חייב לדבר אחד עם השני.

מיכל (מיקי) חיימוביץ': גלי קרן מהייעוץ המשפטי מביטחון הפנים, ביקשה רשות דיבור, בבקשה.

גלי גלילי קרן: בוקר טוב לחברי הוועדה, לכל הנוכחים, בהמשך למה שחגי כבר אמר והציג, חשוב לי להבהיר שבהחלטת הממשלה עליה דיברתם, הסמכויות לפי החוק עברו לשרה לחיזוק וקידום קהילתי.

גלי גלילי קרן: בעצם תיקון החוק הוא צעד משלים שנדרש לצורך העברת הרשות מהמשרד לביטחון הפנים למשרד לחיזוק וקידום קהילתי, ובכלל זה שטח הפעולה והתקציב.

גלי גלילי קרן: כפי שהציג חגי, הפעולות בנושא כבר החלו, ומרבית הדברים הועברו, והתקציב אכן אמור לעבור מתאריך 1 בינואר 2021.

גלי גלילי קרן: כך שתיקון לחוק מבחינה משפטית הוא צעד משלים, נדרש והכרחי כדי להשלים את ההעברה.

גלי גלילי קרן: כפי שאמרתי, הסמכויות כבר הועברו.

גלי גלילי קרן: אני רוצה להתייחס לדברים שנאמרו קודם, שמבחינתנו הקמת הרשות – היא הוקמה במשרד כידוע בשנת 2018 – נועדה לחזק ולייעל פעולות שנעשו לפני כן.

גלי גלילי קרן: לאחר הקמתה החלה פעילות כמעט בכל הרשויות במדינת ישראל, מה שלא היה לפני כן, זה היה איחוד של תוכניות שונות בתחומי מניעת האלימות, הסמים והאלכוהול.

גלי גלילי קרן: ההחלטה שהתקבלה לאחרונה היא להעביר את כל הרשות למשרד לחיזוק וקידום קהילתי למעט תוכניות מוגדרות שפורטו בהחלטה: תוכניות כמו השיטור העירוני ותוכניות נוספות שנשארו כמובן במשרד לביטחון הפנים.

גלי גלילי קרן: הצעד הזה הוא מתבקש ומשלים.

גלי גלילי קרן: תודה.

מיכל (מיקי) חיימוביץ': תודה רבה לך, גלי קרן.

מיכל (מיקי) חיימוביץ': עוד הערות לפני שנעבור להקראה?

מיכל (מיקי) חיימוביץ': עידו, יש לך עוד משהו להגיד לפני?

עידו בן יצחק: רק אזכיר את הרקע של הרשות, מה קרה לאורך השנים.

עידו בן יצחק: הרשות הוקמה ב-1988 בשם הרשות למלחמה בסמים, זה היה התפקיד היחיד אז, היא הוקמה אז במשרד ראש הממשלה.

עידו בן יצחק: ב-2009 היא הועברה למשרד לביטחון הפנים.

עידו בן יצחק: ב-2012 נוסף לה התפקיד של עיסוק באלכוהול ושונה שמה ל"רשות הלאומית למלחמה בסמים ובשימוש לרעה באלכוהול".

עידו בן יצחק: וב-2017, לפני כשלוש שנים, חוקקנו פה את חוק הרשות למאבק באלימות, סמים ואלכוהול שבעצם איחד את הרשות הזאת עם אגפים בתוך המשרד לביטחון הפנים של אגף מצילה, עיר ללא אלימות, האגפים האלה, והפך אותם ליחידה אחת בתוך המשרד לביטחון הפנים.

עידו בן יצחק: כעת מתבקש התיקון הזה.

עידו בן יצחק: רוב סעיפי החוק נוגעים לשינוי השם ולמעבר בין המשרדים, יש מעט שינויים נוספים, אסביר אותם כשנקרא את סעיפי החוק הרלוונטיים.

מיכל (מיקי) חיימוביץ': אז בבקשה, נתחיל בהקראה.

עידו בן יצחק: אוקיי, יש לכם בטאבלטים נסחים משולבים שתוכלו לראות איך התיקונים משתלבים.

עידו בן יצחק: הצעת חוק הרשות למאבק באלימות, בסמים ובאלכוהול (תיקון), התשפ"א–2020 עד כאן כל הסעיפים האלה היו טכניים יותר.

מיכל (מיקי) חיימוביץ': אתם מבינים שיש סיכוי גדול שבכנסת ה-24 החוק הזה יגיע לפה שוב עם שר אחר.

מיכל (מיקי) חיימוביץ': יש סיכוי, בוא נגיד את זה כך.

משה ארבל: בשביל זה אנחנו פה.

מיכל (מיקי) חיימוביץ': זה משהו שנשאר במשרד לביטחון הפנים.

עידו בן יצחק: כן.

עידו בן יצחק: וגם הנושא של אכיפה.

עידו בן יצחק: יש תפקיד של פיתוח ויישום תוכניות מקצועיות, זה לא בתחומי האכיפה, זה גם משהו שהוא יותר בתחום של המשרד לביטחון הפנים.

עידו בן יצחק: בנוסף, יוצאת מהתמונה משטרת ישראל.

עידו בן יצחק: אחד התפקידים הוא קידום של שיתופי פעולה בין משרדים ממשלתיים ורשויות מקומיות וגופים נוספים, ומשטרת ישראל אינה חלק מהעניין הזה.

עידו בן יצחק: וגם הסיוע לגופים נוספים אינו כולל את משטרת ישראל בהקשר הזה.

נמשיך בהקראה: אסביר גם את זה – ליד הרשות פועלת וועדה מייעצת לעניין מאבק בסמים ואלכוהול שמורכבת מנציגים של משרדי ממשלה שונים, בראשם עומד מנהל הרשות.

נמשיך בהקראה: יש פה שני שינויים: אחד אומר שהוועדה המייעצת תייעץ מעכשיו לשר ולא לרשות עצמה.

נמשיך בהקראה: ודבר שני – מאחר שנציג השר הופך להיות נציג השר לחיזוק וקידום קהילתי, אז נוסף עוד נציג של השר לביטחון הפנים.

מיכל (מיקי) חיימוביץ': למה אתם רוצים שזה ייעץ לשר ולא לרשות?

חגי רזניק: כי בסופו של דבר רשות, כדאי שלא תייעץ לעצמה, מכיוון שראש הרשות עומד בראש המערכת.

מיכל (מיקי) חיימוביץ': כל הרעיון זה שלרשות הזאת כדאי שהיא תהיה כמה שיותר עצמאית, לא?

חגי רזניק: מצוין.

חגי רזניק: קודם כל ראש הרשות הוא יושב-ראש האירוע, צריך שבכל מערך של ניהול מדיניות, כדאי שהוועדה בסוף תייעץ למי שממונה.

חגי רזניק: אגב, התיקון הזה הוא מקובל, והוא לא נכפה על אף אחד.

חגי רזניק: אני חושב שזה הדבר הנכון, בסוף צריך להבין שחלק מההחלטות – אני מפנה אותך גברתי היושבת-ראש, רק להחלטת ממשלה שהובלנו לאחרונה לגבי מרכז ניטור.

חגי רזניק: שיתופי הפעולה הבין-משרדיים יש להם ערך גדול מאוד, שהמיניסטריון שמוביל אותם – וזה לא משנה מי המיניסטריון שמוביל אותם – יוכל לייצר שורה של שיתופי פעולה.

חגי רזניק: רק לאחרונה העברנו החלטה פה אחד בממשלה, על הקמת מרכז ניטור לסמים.

חגי רזניק: לא יעלה על הדעת שנושא הסמים במדינת ישראל לא מנוטר.

חגי רזניק: אין מידע מחקרי אחד שמייצר דבר אחד, אין את האפשרות לקבל בסוף מחקר או לקבל ידע על עולם תוכן כמו סמים.

חגי רזניק: רשות עצמאית ככל שתהיה, להוביל שיתוף פעולה בין-משרדי, ואני בטוח שנהירה לכם עבודת הממשלה, הוא חייב להיות ברמת הדרג הממונה.

חגי רזניק: היה לנו חשוב והקפדנו שראש הרשות יוותר ראש הוועדה.

חגי רזניק: אנחנו לא מחלישים ושמים פה איזשהו מינוי פוליטי, אלא מתירים את ראש הרשות כיושב-ראש הוועדה.

משה ארבל: הניטור כבר התחיל לפעול?

חגי רזניק: כרגע החלטנו פה אחד את החלטת הממשלה, השרים צריכים לבחור את הנציג, יש לכם עד יום חמישי להעביר.

מיכל (מיקי) חיימוביץ': בעוד חמש שנים.

אליהו ברוכי: תוך חמש שנים?

מיכל (מיקי) חיימוביץ': לא, אני צוחקת.

חגי רזניק: לא, לא, זה ממש לא קצב הביצוע שלנו.

חגי רזניק: אנחנו רק מקרים - - -

משה ארבל: - - - אל תתאמץ, אפליקציה אחת לצערנו.

חגי רזניק: אם היושבת-ראש תרצה, אנחנו נבוא ונציג פה יישומים בחודש הקרוב כבר נציג את תוכנית העבודה של מרכז הניטור ונראה.

חגי רזניק: אני מזמין גם את חברי הוועדה לסייר יחד איתנו באתרים ולראות פעילות שאנחנו מבצעים, הן בעולם הניטור והן בעולם המניעה והשיקום.

חגי רזניק: באמת עשינו כמה דברים בתקופה קצרה שהם משמעותיים מאוד במציאות של תקציב המשכי וסמכות חלוקה.

חגי רזניק: עכשיו הגענו ממש לקצה המצוק בהקשר הזה.

מיכל (מיקי) חיימוביץ': תודה, בואו נמשיך.

מיכל (מיקי) חיימוביץ': מה זה אומר?

עידו בן יצחק: הסעיף הזה עוסק בסדרי עבודתה של הוועדה המייעצת.

עידו בן יצחק: כיום הסעיף קובע שהוועדה תתכנס אחת לארבעה חודשים לפחות.

עידו בן יצחק: וכעת מבקשים לשנות את זה כך שזה יהיה לפחות פעמיים בשנה.

חגי רזניק: השינוי הזה בא מהפרקטיקה.

חגי רזניק: זה פשוט לא קורה.

חגי רזניק: אז אמרנו שמה שקורה – אפשר.

חגי רזניק: זה לא מונע מהוועדה להתכנס כל חודש אם היא רוצה בכך.

חגי רזניק: אבל קביעת המינימום כדאי שאת הנהוג נהפוך למה שקבוע בחוק ולא שחלילה נהיה עוברי חוק.

חגי רזניק: לא אנחנו – הרשות.

מיכל (מיקי) חיימוביץ': כן.

מיכל (מיקי) חיימוביץ': סעיף 10 בבקשה.

עידו בן יצחק: לפי פקודת העיריות, בכל עירייה ולמעשה בכל מועצה מקומית, הסעיף הזה חל על מועצות מקומיות, יש וועדה למאבק בנגע הסמים המסוכנים, וועדה סטטוטורית.

עידו בן יצחק: פה משנים את ההרכב של ההועדה.

עידו בן יצחק: הוועדה כיום מורכבת מחברי מועצה, מעובדי עירייה ומנציגי מנהלי בתי ספר, נציגי ציבור ונציג הרשות.

עידו בן יצחק: כעת קודם כל משנים את השם של הרשות, זה השינוי הטכני יותר, מבקשים להוסיף פה נציג נוסף שהוא ב"רשויות מקומיות שבהן מונה מנהל יישובי למאבק באלימות, בסמים ובאלכוהול – המנהל היישובי שמונה".

עידו בן יצחק: אולי כדאי שגם מספר - - -

חגי רזניק: אגיד על זה מילה, צריך להבין, אותו כוח אדם שדיברתי עליו – מעבר למדריכי מוגנות, ב-235 רשויות בסוף יש מישהו שאנחנו מתקצבים, הוא עובד הרשות והמדינה מתקצבת אותו.

חגי רזניק: בסופו של דבר הוא אמון ברשות כגורם מתכלל בתוך הרשות המקומית, כמי שאחראי על הנושא הזה.

חגי רזניק: ברוב המקומות הוא יושב תחת מנכ"ל הרשות, על מנת שגם מעמדו יהיה בכיר בתוך הרשות המקומית והוא יוכל להוות גורם מתכלל.

חגי רזניק: מכיוון שהיה פה תהליך אבולוציוני של הרבה מאוד שנים, אותה ועדה סטטוטורית לא בהכרח הכילה את הדמות שאחראית על סמים ואלכוהול בתוך הרשות.

חגי רזניק: לכן אנחנו מציעים במסגרת התיקון הזה לאפשר לו להיות חבר באותה ועדה רשותית.

חגי רזניק: הוא עובד הרשות ומתוקצב על ידי המדינה, השינוי הזה מקובל על השלטון המקומי.

מיכל (מיקי) חיימוביץ': משרד הפנים רצה להעיר על סעיף 12, עלמא אלימלך?

עלמא אלימלך: אני רוצה להציע הערה טכנית, בכל מקום שבו כתוב "ברשויות מקומיות שבהן מונה מנהל יישובי" יותר נכון לכתוב "בעיריות" כיוון שמדובר בפקודת העיריות, ופקודת המועצות המקומיות מכשילה את הסעיפים.

מיכל (מיקי) חיימוביץ': בסדר, זאת ההערה היחידה?

עלמא אלימלך: כן.

משה ארבל: זה נכון.

מיכל (מיקי) חיימוביץ': בישארה פראן, רצית זכות דיבור, זה לגבי סעיף ספציפי?

חגי רזניק: היועץ המשפטי שלנו.

בישארה אלי פראן: לא.

בישארה אלי פראן: רציתי רק להעלות את הנושא של משרד הפנים, כי לא ראיתי שהם ביקשו זכות דיבור ורציתי להגיד שזה מסוכם גם איתנו.

בישארה אלי פראן: אין לנו התנגדות לתיקון שלהם.

מיכל (מיקי) חיימוביץ': תוקן.

מיכל (מיקי) חיימוביץ': תודה רבה.

עידו בן יצחק: בכמה רשויות מונה מנהל כזה?

חגי רזניק: ב-235 רשויות.

עידו בן יצחק: זה כמעט כולן.

חגי רזניק: רוב הרשויות במדינת ישראל.

אליהו ברוכי: אלה אנשים שהם בעצם מינוי שלכם.

חגי רזניק: לא.

חגי רזניק: מינוי של ראש הרשות בתקצוב מדינה.

עידו בן יצחק: התיקון המשלים לזה הוא שמאחר שאם יש מנהל יישובי זה משנה את המאזן בין נציגי הוועדה ולכן ברשויות כאלה יכולים למנות ארבעה חברי מועצה במקום שלושה.

עידו בן יצחק: זה מה שמתבקש פה.

עידו בן יצחק: כאן מוסיפים את המנהל הזה כחבר בוועדה למיגור האלימות, שגם היא ועדה סטטוטורית שפועלת ברשויות המקומיות.

עידו בן יצחק: סעיף (249) לפקודת העיריות, הוא הסעיף שמסדיר את סמכויותיה של עירייה ופסקה (32) היא הסמכות לעסוק בצמצום נגע הסמים.

עידו בן יצחק: יש לעירייה סמכות לבצע פעולות חינוך ומניעה בנושא הסמים המסוכנים ולפעול למען הקמת מוסדות לטיפול בנפגעי סמים ושיקומם לאחר התייעצות עם המשרדים הנוגעים בדבר ועם הרשות שעכשיו שמה משתנה.

עידו בן יצחק: יצוין אגב שזה חל רק בעיריות ולא במועצות מקומיות.

מיכל (מיקי) חיימוביץ': אותה סמנטיקה.

משה ארבל: כבוד היועץ המשפטי, אני רוצה לדעת אם אנחנו יכולים להגיש הסתייגות בעקבות התיקון לפקודת העיריות, לתקן את סעיף פקודת העיריות, עקיף, אחר?

עידו בן יצחק: אם זה קשור לנושא.

משה ארבל: לא, הוא לא קשור לנושא.

משה ארבל: במידה וייטען נושא חדש, ייטען נושא חדש.

משה ארבל: אבל אנחנו לא נטען נושא חדש.

חגי רזניק: זה יעכב לי את החקיקה?

מיכל (מיקי) חיימוביץ': זה מעכב לך.

מיכל (מיקי) חיימוביץ': כן.

משה ארבל: לא, לא, אם זה בהסכמה, זה לא אמור לעכב.

מיכל (מיקי) חיימוביץ': איזה סעיף אתם רוצים להכניס?

משה ארבל: אנחנו רוצים להכניס בהסתייגות את תיקון פקודת העיריות, לתקן את סעיף 9(ב), לבקשתו גם של ראש מועצת מגילות.

משה ארבל: זו הסתייגות שבעצם מבקשת לאפשר – וזה בתיאום עם משרד המשפטים, הנוסח הספציפי הזה – הצעת חוק שעלתה בזמנו, לאפשר לוועדות גיאוגרפיות.

משה ארבל: יש הסכמה בין מועצה אזורית תמר למועצה אזורית מגילות.

משה ארבל: תוכל לטעון שזה לדעתך ברמה המשפטית נושא חדש, אבל בסוף מי שיחליט זה אנחנו חברי הכנסת.

מיכל (מיקי) חיימוביץ': אני שמחה לראות שכל פעם שאתם שומעים פקודת העיריות זה - - -

עידו בן יצחק: אין לי פה נוסח.

משה ארבל: אנחנו מגישים את נוסח ההסתייגות.

עידו בן יצחק: כהסתייגות.

משה ארבל: לידי יושבת-ראש הוועדה.

משה ארבל: הנוסח מוסכם על משרד המשפטים גם, לא אמור להיות פה בעיה.

משה ארבל: גם מבחינת הדין הבינלאומי, הכול בסדר.

משה ארבל: זאת אומרת זה מתואם.

מיכל (מיקי) חיימוביץ': משה, אני לא הספקתי לבדוק את הנושא הזה לעומק, אתה יודע.

מיכל (מיקי) חיימוביץ': הפתעת אותי עכשיו.

מיכל (מיקי) חיימוביץ': אנחנו דיברנו על זה במקום אחר.

משה ארבל: צוות לשכתך מכיר.

משה ארבל: אין פה דרמה, אבל לשיקולך.

מיכל (מיקי) חיימוביץ': אני לא אוכל להעלות את זה עכשיו.

משה ארבל: תרצי לעכב את זה?

משה ארבל: תרצי לעכב את זה – נעכב את זה.

מיכל (מיקי) חיימוביץ': זה יעכב אותו.

משה ארבל: הבנתי.

משה ארבל: נעשה הפסקה?

חגי רזניק: חבר הכנסת ארבל, ברשותך, אם זה לא יונח היום, אני לא יודע מה המשמעות של זה.

חגי רזניק: אם היום הוועדה המכובדת לא תניח את החוק כמו שהוא.

עידו בן יצחק: לא, היום זה עולה בכל מקרה.

חגי רזניק: שיונח במזכירות הממשלה.

חגי רזניק: אתה חייב שזה יונח על מזכירות הממשלה, אחרת מחר נוכל לסיים, אחרי זה אני יוצא - - -

מיכל (מיקי) חיימוביץ': בואו נצא לחמש דקות הפסקה.

מיכל (מיקי) חיימוביץ': אנחנו חוזרים, הוועדה ממשיכה את הדיון בהצעת החוק הרשות למאבק באלימות, בסמים ובאלכוהול (תיקון), התשפ"א–2020, חבר הכנסת משה ארבל?

משה ארבל: אני וחבר הכנסת ברוכי, שנינו משכנו את ההסתייגות.

מיכל (מיקי) חיימוביץ': תודה רבה, אני מודה לכם.

מיכל (מיקי) חיימוביץ': סיימנו את ההקראה, האם יש לכם עוד הערות לגבי הנוסח המוצע?

מיכל (מיקי) חיימוביץ': אם כך אני מעמידה את הנוסח כפי שקראנו אותו להצבעה?

מיכל (מיקי) חיימוביץ': בעד ההצעה – 3

מיכל (מיקי) חיימוביץ': נמנעים – אין אושר.

מיכל (מיקי) חיימוביץ': אין מתנגדים, אין נמנעים, אני מודיעה בזאת שהצעת החוק הרשות למאבק באלימות, בסמים ובאלכוהול (תיקון), התשפ"א–2020 עברה, ותועבר למליאה לקריאה שנייה ושלישית.

חגי רזניק: תודה רבה גברתי היושבת-ראש, אם אפשר עוד מילה, באמת תודה גדולה גברתי היושבת-ראש וחברי הכנסת הנכבדים.

חגי רזניק: באמת מרגש.

חגי רזניק: אני מבקש אם אפשר, שההצעה תונח עוד היום במזכירות הכנסת, כי אם נגיע לסיטואציה, חלילה, של ממשלת מעבר בלי שהחוק הזה עבר, אנחנו נהיה בן כלאיים וכל אותן משרות רלוונטיות לתחום המניעה – לא תהיה לי הסמכות להצילן.

חגי רזניק: לכן אני מבקש מכם לעשות כל מאמץ, לצוות הטכני, ולך גברתי היושבת-ראש, שההצעה תונח עוד היום.

מיכל (מיקי) חיימוביץ': אעביר את הבקשה ליושב-ראש ועדת הכנסת.

עידו בן יצחק: קודם כל, אני לא יודע להתחייב שזה יונח היום, יש היום מליאה קצרה ויש עוד - - -

חגי רזניק: אני מבקש שתעשו מאמץ, אני גם מתואם עם יושב-ראש ועדת הכנסת והוא מתכוון להביא את זה מחר.

מיכל (מיקי) חיימוביץ': כן, יש גם מחר מליאה וזה יכול לעלות מחר.

עידו בן יצחק: וגם בשבוע, וגם אם הכנסת תתפזר בשבוע הבא, היא עדיין תהיה.

חגי רזניק: אני מבקש שתעשו את כל המאמץ שזה יונח עוד היום.

מיכל (מיקי) חיימוביץ': אני חושבת שזה יעבור.

מיכל (מיקי) חיימוביץ': גם אם זה לא יעבור מחר או היום, יש עוד את שבוע הבא.

מיכל (מיקי) חיימוביץ': זה בסדר.

חגי רזניק: תודה לכם.

מיכל (מיקי) חיימוביץ': תודה רבה.